Zaleđene face

**Članak**

**Galerija**

**Scenarij**

**Zaleđene face** epizoda je osme sezone serije "Spužva Bob Skockani". U ovoj epizodi, cijela se Bikini dolina natječe u utrci saonicama kako bi osvojila milijun kuna.

## Likovi

* Spužva Bob Skockani
* Patrik Zvijezda
* Kalamarko Kraković
* Eugen Kliještić
* Šime Josip Plankton
	+ Robot Plankton (prva pojava)
* Luna Frnjau
* Karla Plankton
* Veliki snježni mekušac
* Jastog Lovro
* Grga Grgeč
* Crvi
	+ Kalamarkov crv (prva pojava)
	+ Robotski crvi (prva pojava)
	+ Kliještićevi crvi (prva pojava)
	+ Lovrin crv (prva pojava)
* Meduza (cameo)
* Pripovjedač
* Posada g. Kliještića (prva pojava)
* Građani Bikini doline
	+ Franjo
	+ Niko Perica
	+ Suzana Ribić
	+ Hrvoje
	+ Tvrtko
	+ Frane
	+ Denis
	+ Dinko
	+ Darko
* Inćuni
	+ Monika

## Radnja

Cijela se Bikini dolina priprema za utrku saonicama u kojoj pobjednik osvaja milijun kuna. Grga Grgeč dolazi na start i razgovara sa sudionicima. Patrik se nada pobjedi, iako njegovu saonicu vuku gumeni crvi. Kliještić, Plankton, Kalamarko, Luna i Spužva Bob se također pripremaju za utrku. Međutim, Plankton se išulja prije početka utrke, a zamijeni ga robot. Utrka započinje i svi krenu, osim Patrika, kojeg Spužva Bob velikodušno primi u svoje saonice na Slavkov užas. Istovremeno, Plankton u Rakovoj poslastici ima poteškoća s otvaranjem sefa u kojem se nalazi tajna formula rakburgera.

Utrka je u tijeku, a Plankton zasada vodi. Luni se pokvare robotski crvi te se zabije u snijeg, a Kalamarkov otmjeni crv zastane na čajanku pa on bijesno odlazi, ali propadne kroz led, padne u jezero i zaledi se. Spužva Bob i Patrik ih pronađu i povezu sa sobom. Kliještićevi crvi polude od gladi i počnu ga loviti kako bi ga proždrli, pa Spužva Bob poveze i njega. Crvi počnu loviti saonice, a Slavko ima poteškoća s vučom petero osoba. Ubrzo dolaze u slijepu ulicu, ali Slavko zariče kao lav i prestraši crve.

Ekipa se zaustavlja kako bi zapalila vatru. Kalamarko dolazi svijesti i sve izgleda dobro, ali u tom trenutku napada ih Gnjusni snježni mekušac. On uzima snježne grude kao strjeljivo i gađa ekipu. Kliještić se sakrije iza kamena, Spužva Bob se baci pred Slavka kako bi ga zaštitio, a Kalamarko se baci u jezero te se ponovno zaledi. Ekipa nastavlja dalje, ali Spužva Bob shvati da su zaboravili Kalamarka. Oni se vraćaju te ga spašavaju od mekušca uz pomoć Patrikovog posljednjeg gumenog crva.

Utrka se nastavlja, a Luna uskoro shvati da ih je Kliještić izdao i sam nastavio utrku kako bi mogao sam osvojiti nagradu, ali uskoro ga sprži meduza. Patrik zatim vidi nešto svjetlucavo u snijegu, a Spužva Bob otkrije da je u pitanju Karla. Robot Plankton je pronađen u snijegu te se otkriva da je cijela utrka podmukli Planktonov plan da ukrade tajnu formulu dok nitko ne pazi na restoran. Ekipa poveze i Karlu te svi zajedno odlaze na jugozapad u potrazi za g. Kliještićem, ali Slavku je previše i on pada od umora.

Natrag u Rakovoj poslastici, Plankton nehotice prouzroči nuklearnu eksploziju i napokon otvori sef. Istovremeno, Spužva Bob pronalazi Kliještića te mu otkrije što Plankton kani, ali ubrzo se svi, osim Lune, smrznu. Luna biva prisiljena spaliti saonice da im spasi život, ali ima i zamisao kako koristiti članove grupe kao zamjenske saonice. Nakon povratka u Bikini dolinu otkrivaju da je Rakova poslastica uništena, a da Prijateljska kantica sada poslužuje rakburgere. Ispred nje je dugačak red ljudi koji već tri dana čekaju rakburger. Ekipa ljutito ulazi u Prijateljsku kanticu i zatiče Planktona s tajnom formulom u ruci.

Plankton se zaprepasti kad ih vidi i objasni da nije mogao otvoriti bocu, pa mu je otvori Patrik na užas ekipe. Šest ljutih gostiju okruži Planktona i on glumi predaju, ali zatim kemijskom-propelerom pobjegne kroz dimnjak. Ekipa ga lovi dok ne završi u kovanoj mreži ispod koje je kotao pun vrućeg ulja. Baš kad se sve činilo beznadno, dolazi Gnjusni snježni mekušac, oslobađa ekipu, pojede Patrikove gumene bombone i zagrli zvjezdaču. Plankton se odluči iskrasti, ali mekušac ga zamijeni za bombon i proguta. Kliještić povrati formulu, a okrutna Karla ni okom nije trepnula. Epizoda završava s Planktonom koji očajava u mekuščevom želucu.

## Produkcija

* Isprva je planirano da se epizoda zove "Velika utrka saonica", ali ime je promijenjeno u "Zaleđene face". Jedan od mogućih razloga je da zvuči preslično naslovu epizode "Velika utrka puževa".

## Zanimljivosti

### Činjenice

* Ovo je prvi polusatni specijal u 8. sezoni.
* Na naslovnoj se kartici nalazi 18 snježnih pahuljica.
* Kalamarkova odjeća podsjeća na odjeću koju nose Rusi tijekom zime.

### Kulturne poveznice

* Ime Gnjusnog snježnog mekušca poveznica je na Jetija kojeg često zovu "Strašni snježni čovjek".
* Izgled mekušca i priča o gutanju broda poveznica je na mitsko čudovište, Krakena.

### Greške

* Franjo se pojavljuje kao televizijski kamerman, a malo kasnije spava u svojoj kući.
* Kad Spužva Bob kaže: "Ona voli tvoje bombone, Patrik!", Lunine su čizme bijele boje umjesto sive.
* Kad padobran padne na Planktona, njegova usta nestaju na pola sekunde.

### Prljave šale

* Nakon bijega od Gnjusnog snježnog mekušca, g. Kliještić ispriča Spužva Bobu kako je jednom napao njegovu posadu te progutao i nju i cijeli njihov brod. Spužva Bob ga upita kako su se izvukli, a Kliještić odgovori: "Recimo samo da smo morali čekat da priroda učini svoje".

*Za uređivanje galerije, kliknite ovdje.*

Zaleđene face/Galerija

*Za uređivanje scenarija, kliknite ovdje.*

Zaleđene face/Scenarij